b"\n_START_ARTICLE_\nHemi\xc3\xb3\n_START_SECTION_\nEtimologia\n_START_PARAGRAPH_\nHemi\xc3\xb3 i onagre s\xc3\xb3n paraules que provenen del grec, i signifiquen respectivament 'mig ase' i 'ase salvatge'.\n_START_SECTION_\nDescripci\xc3\xb3\n_START_PARAGRAPH_\nEls hemions es diferencien dels ases africans per tenir les orelles m\xc3\xa9s petites i no tenir ratlles negres als peus (com tampoc en tenen la majoria dels ases dom\xc3\xa8stics). El color i llargada del p\xc3\xa8l varia segons els exemplars i les subesp\xc3\xa8cies, i oscil\xc2\xb7len entre el blanc groguenc i el negre, per\xc3\xb2 el lleonat \xc3\xa9s el m\xc3\xa9s freq\xc3\xbcent. La seva al\xc3\xa7ada a la creu \xc3\xa9s de 2,1 metres aproximadament. Pesen uns 290 quilos._NEWLINE_S\xc3\xb3n animals for\xc3\xa7a r\xc3\xa0pids: arriben a una velocitat de fins a 70 km/hora en dist\xc3\xa0ncies curtes. Tamb\xc3\xa9 s\xc3\xb3n molt resistents, capa\xc3\xa7os de despla\xc3\xa7ar-se pel desert en llargues marxes._NEWLINE_Poden estar-se for\xc3\xa7a temps sense beure, per\xc3\xb2 no tant com els dromedaris i camells._NEWLINE_Ja es feien servir aquests animals per a diversos treballs a l'antiga Sumer."